Effingen
Efige (amtlich Effingen) isch en Iiwohnergmeind im Bezirk Brugg im Schwiizer Kanton Aargau. S Dorf ligt vo Brugg us ännet em Bözberg im obere Fricktal, wo s geografisch derzu ghört, historisch sträng gno aber nöd.

Geographii 
De Gmeindsbann het e Flächi vo 685 Hektare, dodervo sind 323 Hektare Wald und 58 Hektare überbaut. Di höchschti Stell isch uf 634 Meter, di tüfschti uf 424 Meter.

Nochbargmeinde sind Müendl im Norde, Bözbrg im Oschte und im Südoschte, Zeihe im Süde, Böze im Weschte und Elfige im Nordweschte.

Gschicht 

S erschti Mol taucht Efingen in ere Urkund us em Johr 1284 uf. 
Im Mittelalter isch s Dorf en Teil vom Dinghof Elfige gsi u het zum Chloschter Murbach im Elsass ghört. De Dinghof het verschidnigi Rächt i de nöchere Umgebig gha un isch im 1291i a d Habsburger verkauft worde. D Agnes von Ungarn het dann im 1322i de Bsitz em Chloschter Königsfälde gschenkt. 
Im Johr 1460 hei d Bärner d Herrschaft Schänkebärg, wo au Efige derzu ghört het, eroberet. So hei si sich de Pass über de Bözbärg chönne sichere, wo in de Nöchi vo de Gränze zu Vorderöschtriich gläge-n-isch. Efige isch zu eme Teil vom Grichtsbezirk Böze vom Amt Schänkebärg worde. D Reformation isch, wi überall z Bärn, im 1528i iigführt worde.

Im März 1798 sin d Franzose in d Schwiiz iimarschiirt u-n-hei di Helvetisch Republik usgruefe. Efige ghört sither zum Kanton Aargau.

Weblink 

 Offizielli Website vo de Gmeind Efige

Fuessnote 

Ort (Kanton Aargau)
Bezirk Brugg